CELEX: 32020R1098
Language: lv
Date: 2020-07-24 00:00:00
Title: Komisijas Īstenošanas regula (ES) 2020/1098 (2020. gada 24. jūlijs) par atļauju no Elettaria cardamomum (L.) Maton iegūtu kardamona ēterisko eļļu izmantot par barības piedevu visu sugu dzīvniekiem (Dokuments attiecas uz EEZ)

27.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 241/28
               
            
         KOMISIJAS ĪSTENOŠANAS REGULA (ES) 2020/1098
         (2020. gada 24. jūlijs)
         par atļauju no Elettaria cardamomum (L.) Maton iegūtu kardamona ēterisko eļļu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
                  
               
                     (2)
                  
                  
                     No Elettaria cardamomum (L.) Maton iegūtu kardamona eļļu saskaņā ar Direktīvu 70/524/EEK tika atļauts bez termiņa ierobežojuma izmantot par visu sugu dzīvniekiem paredzētas barības piedevu, kas pieder pie grupas “aromatizējošas un ēstgribu rosinošas vielas”. Pēc tam saskaņā ar Regulas (EK) Nr. 1831/2003 10. panta 1. punkta b) apakšpunktu minētā piedeva kā esošs barības līdzeklis tika ierakstīta Lopbarības piedevu reģistrā.
                  
               
                     (3)
                  
                  
                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu ir iesniegts pieteikums uz to, lai kardamona eļļu, kas iegūta no Elettaria cardamomum (L.) Maton, kā visu sugu dzīvniekiem paredzētu barības piedevu izvērtētu atkārtoti. Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”. Pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 14. maija atzinumā (3) secināja, ka ar piedāvātajiem lietošanas nosacījumiem no Elettaria cardamomum (L.) Maton iegūta kardamona eļļa neatstāj nelabvēlīgu ietekmi ne uz dzīvnieku vai cilvēka veselību, ne vidi. Nav pētījumu, kuros būtu novērtēts nekaitīgums lietotājam, tāpēc Iestāde nevarēja izdarīt secinājumu par to, vai lietotājiem rīkoties ar šo piedevu ir droši. Atbilstoši atzinumam pieteikuma iesniedzējs uzrādīja kardamona eļļas drošības datu lapu, kurā ir norādīti apdraudējumi. Drošības datu lapā aprakstītie apdraudējumi galvenokārt ir ādas kairinājums, acu kairinājums, alerģiska ādas reakcija un nāve, kas iestājas, ja to norij. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši piedevas lietotāju, veselību.
                  
               
                     (5)
                  
                  
                     Iestāde arī secināja, ka attiecīgā viela pārtikā tiek izmantota par aromatizētāju un barībā tā funkcionē tāpat kā pārtikā, tāpēc papildu pierādījumi par tās iedarbīgumu barībā nav nepieciešami. Iestāde neuzskata, ka būtu jānosaka īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (6)
                  
                  
                     Lai panāktu labāku šīs vielas kontroli, būtu jānosaka ierobežojumi un nosacījumi. Attiecīgās barības piedevas marķējumā būtu jānorāda ieteicamais saturs. Ja šāds saturs ir pārsniegts, šo barības piedevu saturošu premiksu marķējumā būtu jānorāda noteikta informācija.
                  
               
                     (7)
                  
                  
                     No Elettaria cardamomum (L.) Maton iegūtas kardamona ēteriskās eļļas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo piedevu būtu jāatļauj lietot tā, kā norādīts šīs regulas pielikumā.
                  
               
                     (8)
                  
                  
                     Nekaitīguma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no šīs atļaujas izrietošo jauno prasību izpildei.
                  
               
                     (9)
                  
                  
                     Tas, ka no Elettaria cardamomum (L.) Maton iegūtu kardamona ēterisko eļļu nav atļauts izmantot par dzirdināšanas ūdens aromatizētāju, neliedz to izmantot barības maisījumā, ko izbaro, iejauktu ūdenī.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot tajā pašā pielikumā noteiktos nosacījumus.
         
         
            2. pants
            
               1.   Tādu pielikumā specificēto vielu un to saturošos premiksus, kas ražoti un marķēti pirms 2021. gada 16. februāra saskaņā ar noteikumiem, kuri bija piemērojami pirms 2020. gada 16. augusta, arī turpmāk drīkst laist tirgū un izmantot, līdz beidzas esošie krājumi.
            
            
               2.   Tādus pielikumā specificēto vielu saturošus barības maisījumus un barības sastāvdaļas, kuri paredzēti produktīviem dzīvniekiem un ir ražoti un marķēti pirms 2021. gada 16. augusta saskaņā ar noteikumiem, kas bija piemērojami pirms 2020. gada 16. augusta, arī turpmāk drīkst laist tirgū un izmantot, līdz beidzas esošie krājumi.
            
            
               3.   Tādus pielikumā specificēto vielu saturošus barības maisījumus un barības sastāvdaļas, kuri paredzēti produktīviem dzīvniekiem un ir ražoti un marķēti pirms 2022. gada 16. augusta saskaņā ar noteikumiem, kas bija piemērojami pirms 2020. gada 16. augusta, arī turpmāk drīkst laist tirgū un izmantot, līdz beidzas esošie krājumi.
            
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām (OV L 270, 14.12.1970., 1. lpp.).
         
            (3)  EFSA Journal 2019; 17(6):5721.
      
      
         
            PIELIKUMS
            
                        Piedevas identifikācijas numurs
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas beigu termiņš
                     
                  
                        mg aktīvās vielas uz kg kompleksās barības ar mitruma saturu 12 %
                     
                  
                        
                           Kategorija: organoleptiskās piedevas. Funkcionālā grupa: aromatizējošas sastāvdaļas
                        
                     
                  
                        2b180
                     
                     
                        Kardamona ēteriskā eļļa
                     
                     
                        
                           Piedevas sastāvs
                        
                        Ēteriskā eļļa no Elettaria cardamomum (L.) Maton sēklām.
                        
                           Aktīvās vielas raksturojums
                        
                        Ēteriskā eļļa no Elettaria cardamomum (L.) Maton sēklām, kas definēta Starptautiskās Standartizācijas organizācijas (ISO) standartā 4733:2004 attiecībā uz kardamona (E. cardamomum (L.) Maton) eļļu.
                        Terpineolacetāts: 30–42 % no ēteriskās eļļas.
                        Metileigenols ≤ 0,0002 % no ēteriskās eļļas.
                        Šķidrā veidā
                        
                           CAS numurs 8000-66-6
                        
                           Einecs numurs 288-922-1
                        
                           FEMA numurs 2241
                        Eiropas Padome: 180
                        
                           Analītiskā metode
                            (1)
                        
                        Terpineolacetāta (fitoķīmiskā marķiera) noteikšanai barības piedevā (kardamona eļļā):
                        
                                    —
                                 
                                 
                                    gāzhromatogrāfija kopā ar liesmas jonizācijas noteikšanu (GC-FID) – ISO 4733.
                                 
                              
                     
                        Visas dzīvnieku sugas
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    3.
                                 
                                 
                                    Piedevas marķējumā jābūt šādam norādījumam: “Ieteicamais maksimālais aktīvās vielas saturs kompleksajā barībā ar mitruma saturu 12 % ir 5 mg uz kg barības”.
                                 
                              
                                    4.
                                 
                                 
                                    Premiksu marķējumā funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 5 mg/kg.
                                 
                              
                                    5.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu no tās lietošanas izrietošos potenciālos riskus, ko rada vielas ieelpošana, norīšana, saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, t. sk. acu un ādas aizsarglīdzekļus.
                                 
                              
                     
                        16.8.2030.
                     
                  
               (1)  Sīkāka informācija par analītiskajām metodēm ir references laboratorijas vietnē: https://ec.europa.eu/jrc/en/eurl/feed-additives/evaluation-reports.